Forslag til RÅDETS AFGØRELSE om indgåelse af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Libanesiske Republik på den anden side om en rammeaftale mellem Den Europæiske Union og Den Libanesiske Republik om de generelle principper for Den Libanesiske Republiks deltagelse i Unionens programmer /* COM/2014/0201 final - 2014/0110 (NLE) */





BEGRUNDELSE Som led i den europæiske naboskabspolitik (ENP) er den gradvise åbning af visse af EU's programmer og agenturer for deltagelse af ENP-partnerlande en af de mange foranstaltninger, der skal fremme reform, modernisering og omstilling i Den Europæiske Unions nabolande. Kommissionen beskrev dette aspekt i sin meddelelse fra december 2006 "om en generel strategi for at sætte naboskabspartnerlande i stand til at deltage i Fællesskabets agenturer og programmer"[1]. Rådet tilsluttede sig i sine konklusioner denne strategi den 5. marts 2007[2]. På grundlag af denne meddelelse og konklusionerne udstedte Rådet den 18. juni 2007 retningslinjer til Kommissionen vedrørende forhandling af rammeaftaler med Algeriet, Armenien, Aserbajdsjan, Egypten, Georgien, Israel, Jordan, Libanon, Marokko, Moldova, Den Palæstinensiske Myndighed, Tunesien og Ukraine om de generelle principper for deres deltagelse i Fællesskabets programmer[3]. Det Europæiske Råd bekræftede på sit møde i juni 2007[4] på ny den afgørende betydning, som det tillægger den europæiske naboskabspolitik, og tilsluttede sig formandskabets fremskridtsrapport[5], som Rådet (almindelige anliggender og eksterne forbindelser) havde fået forelagt på sit møde den 18.-19. juni, samt Rådets hertil knyttede konklusioner[6]. I rapporten omtales Rådets direktiver vedrørende forhandling af relevante tillægsprotokoller. I den fælles meddelelse fra Kommissionen og Den Europæiske Unions højtstående repræsentant for udenrigsanliggender og sikkerhedspolitik "En ny tilgang til nabolande i forandring"[7], som Rådet tilsluttede sig i sine konklusioner af 20. juni 2011, understreges det også, at EU vil gøre det lettere for partnerlandene at deltage i EU-programmer. Der er foreløbig undertegnet protokoller med Armenien[8], Georgien[9], Israel[10], Jordan[11], Marokko[12], Moldova[13] og Ukraine[14]. Den Libanesiske Republik udtrykte i december 2013 interesse for at deltage i den brede vifte af programmer, som partnerlande i den europæiske naboskabspolitik har mulighed for at deltage i. Teksten til den protokol, der blev forhandlet med Den Libanesiske Republik, er vedlagt. Kommissionen forelægger hermed et forslag til en rådsafgørelse om indgåelse af protokollen. Denne protokol indeholder en rammeaftale om de generelle principper for Libanons deltagelse i EU's programmer. Den indeholder standardbestemmelser, som skal gælde for alle partnerlande i den europæiske naboskabspolitik, med hvilke der skal indgås sådanne protokoller. I henhold til artikel 218, stk. 6, litra a), i traktaten om Den Europæiske Unions funktionsmåde skal Rådet indhente samtykke fra Europa-Parlamentet, inden indgåelsen af denne protokol. Parallelt hermed forelægger Kommissionen et forslag til en rådsafgørelse om undertegnelse og midlertidig anvendelse af den pågældende protokol. Rådet opfordres til at vedtage vedlagte forslag til afgørelse. 2014/0110 (NLE) Forslag til RÅDETS AFGØRELSE om indgåelse af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Libanesiske Republik på den anden side om en rammeaftale mellem Den Europæiske Union og Den Libanesiske Republik om de generelle principper for Den Libanesiske Republiks deltagelse i Unionens programmer RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 212 sammenholdt med artikel 218, stk. 6, litra a), og artikel 218, stk. 7, under henvisning til forslag fra Europa-Kommissionen, under henvisning til godkendelse fra Europa-Parlamentet, og ud fra følgende betragtninger: (1) Protokollen til Euro-Middelhavsaftalen mellem De Europæiske Fællesskaber og deres medlemsstater på den ene side og Den Libanesiske Republik på den anden side vedrørende en rammeaftale mellem Den Europæiske Union og Den Libanesiske Republik om de generelle principper for Den Libanesiske Republiks deltagelse i Unionens programmer (i det følgende benævnt "protokollen") blev undertegnet på vegne af Unionen den… (2) Formålet med protokollen er at fastlægge de finansielle og tekniske regler, der gør det muligt for Libanon at deltage i visse EU-programmer. Den i protokollen fastsatte horisontale ramme udgør en foranstaltning til økonomisk, finansielt og teknisk samarbejde, der giver Den Libanesiske Republik mulighed for adgang til teknisk bistand, især finansiel bistand, der skal ydes af Den Europæiske Union i henhold til EU-programmerne. Denne ramme finder kun anvendelse på de af Unionens programmer, som de relevante grundretsakter giver Den Libanesiske Republik mulighed for at deltage i. Indgåelse af protokollen medfører således ikke, at der kan udøves beføjelser inden for de forskellige sektorpolitikker, som søges gennemført i programmerne, da disse beføjelser udøves ved programmernes oprettelse. (3) Protokollen bør godkendes på Den Europæiske Unions vegne — VEDTAGET DENNE AFGØRELSE: Artikel 1 Protokollen til Euro-Middelhavsaftalen mellem De Europæiske Fællesskaber og deres medlemsstater på den ene side og Den Libanesiske Republik på den anden side vedrørende en rammeaftale mellem Den Europæiske Union og Den Libanesiske Republik om de generelle principper for Den Libanesiske Republiks deltagelse i Unionens programmer (i det følgende benævnt "protokollen") godkendes herved på Den Europæiske Unions vegne[15]. Artikel 2 Formanden for Rådet udpeger den person, som på Den Europæiske Unions vegne er beføjet til at give meddelelse i henhold til protokollens artikel 10[16] med henblik på at udtrykke Den Europæiske Unions samtykke til at blive bundet af protokollen. Datoen for protokollens ikrafttræden offentliggøres i Den Europæiske Unions Tidende. Artikel 3 Kommissionen bemyndiges til på Unionens vegne at fastsætte de specifikke vilkår og betingelser, herunder det finansielle bidrag, for Libanons deltagelse i hvert enkelt program. Kommissionen holder Rådets relevante arbejdsgruppe orienteret. Artikel 4 Denne afgørelse træder i kraft på dagen for vedtagelsen. Udfærdiget i Bruxelles, den […]. På Rådets vegne Formand [1] KOM(2006) 724 endelig af 4. december 2006. [2] Rådets (almindelige anliggender og eksterne forbindelser) konklusioner af 5. marts 2007. [3] Rådets afgørelse (fortrolig) om bemyndigelse af Kommissionen til at føre forhandlinger om protokoller […], dok. 10412/07. [4] Formandskabets konklusioner – Bruxelles den 21.-22. juni 2007, dok. 11177/07. [5] Formandskabets fremskridtsrapport om styrkelse af den europæiske naboskabspolitik, dok. 10874/07. [6] Konklusioner om styrkelse af den europæiske naboskabspolitik, vedtaget af Rådet (almindelige anliggender og eksterne forbindelser) den 18. juni 2007, dok. 11016/07. [7] KOM(2011) 303 endelig af 25. maj 2011. [8] [Henvisning til EUT indsættes efter offentliggørelse]. [9] [Henvisning til EUT indsættes efter offentliggørelse]. [10] EUT L 129 af 17.5.2008, s. 40-43. [11] [Henvisning til EUT indsættes efter offentliggørelse]. [12] EUT L 273 af 19.10.2010, s. 1, EUT L 90 af 28.3.2012, s. 1, ikrafttræden den 1.10.2012. [13] EUT L 14 af 19.1.2011, s. 5, EUT L 131 af 18.5.2011, s. 1, ikrafttræden den 1.5.2011. [14] EUT L 18 af 21.1.2011, s. 1-5, EUT L 133 af 20.5.2011, s. 1, ikrafttræden den 1.11.2011. [15] Protokollen er offentliggjort i [EUT …] sammen med afgørelsen om undertegnelse. [16] Datoen for protokollens ikrafttræden offentliggøres i Den Europæiske Unions Tidende på foranledning af Generalsekretariatet for Rådet.